มื้อนี้มาทานไกลมากกกกกกกกกกก ด้วยความที่เราอยากกินปิ้งย่างก็มีคนใจดีขับรถมาทานด้วยกันถึงนครชัยศรีค่ะ การเดินทางเรามาทางถนนบรมราชชนนีขับตรงมาเรื่อยๆมากลับรถตรงจุดที่จะเชื่อมกับถนนเพชรเกษม แล้วเลี้ยวซ้ายเข้าถนนพุทธมณฑลสาย8 จากนั้นก็ตรงมาเรื่อยๆจนถึงสามแยกให้เลี้ยวซ้าย จะผ่านโรงพยาบาลนครชัยศรี  ขับมาอีกนิดหน่อยให้เลี้ยวซ้ายเข้าซอยเทศบาล1 ขับมาอีกไม่ไกลก็เจอร้านแล้วค่ะ จะอยู่ทางขวามือ หรือถ้างงก็มาตาม Google Map เลยค่ะ เราอธิบายอาจจะไม่รู้เรื่อง 5555555555

ร้านเปิดบริการตั้งแต่ 16.00 น. หยุดวันอังคาร ที่จอดรถเยอะค่ะ บรรยากาศค่อนข้างร่มรื่นเลย ถึงแม้ร้านจะเป็น Open Air แต่ไม่ร้อน ไม่เหม็น ไม่อับ อากาศถ่ายเทดีทีเดียวค่ะ

การสั่งอาหารสั่งได้ทุกอย่างในเมนูเลยค่ะ ราคา 289 บาทNet มีเวลาในการทาน 1.30 ชั่วโมง ห้ามทานเกินเวลา ห้ามทานเหลือนะคะ ถูกปรับแน่นอน และถ้าเช็คอินในเฟสบุ๊คจะได้รับส่วนลดคนละ 5 บาท มีน้ำชาบริการฟรี

ก่อนอื่นพนักงานจะนำขาไก่ใส่ชามเล็กๆมาให้ทานเล่นๆระหว่างรออาหารค่ะ เราสั่งไปหลายอย่างมากมายทั้งเนื้อสัตว์แทบทุกประเภท หรือของทานเล่น เช่น นักเก็ตไก่, ยำหมูยอ, ขนมปังกระเทียม, สลัดผัก ประทับใจแทบทุกอย่างนะคะ เสียดายอย่างเดียวที่กุ้งตัวเล็กไปหน่อย เนื้อเละ ดูเหมือนไม่ค่อยสด 

พนักงานบริการดีค่ะ อาหารสั่งไปได้ครบถ้วน ไม่ขาดตกบกพร่อง ไม่ช้า ไม่มีกั๊กของ 